
ŠAKIŲ RAJONO SAVIVALDYBĖS  TARYBA

SPRENDIMAS

Dėl priešmokyklinio-ikimokyklinio ugdymo grupės  Žvirgždaičių pagrindinėje mokykloje steigimo ir rajono savivaldybės tarybos 2003 m. birželio 12 d. sprendimo Nr.T-90 PRIPAŽINIMO NETEKUSIU GALIOS
2011 m. rugsėjo 23 d. Nr. T-183
Šakiai


Rajono savivaldybės  taryba, vadovaudamasi Lietuvos  Respublikos  vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 4 d. ir 18 str. 1 d., rajono savivaldybės tarybos 2010 m. vasario 25 d. sprendimo Nr.T-42 „Dėl ikimokyklinio ir priešmokyklinio ugdymo grupių ir pradinio, pagrindinio bei vidurinio ugdymo klasių komplektavimo tvarkos aprašo“ 6.8 p. bei atsižvelgdama į Žvirgždaičių pagrindinės mokyklos direktoriaus 2011 m. rugpjūčio 18 d. prašymą  Nr. 24, n u s p r e n d ž i a:
             1. Steigti nuo 2011 m. rugsėjo ​​23 d. Žvirgždaičių pagrindinėje mokykloje priešmokyklinio- ikimokyklinio ugdymo grupę, darbą pradedant  8.50 val. ir baigiant 14.50 val.

             2. Pripažinti netekusiu galios rajono savivaldybės tarybos 2003 m. birželio 12 d. sprendimą Nr.T-90  „Dėl priešmokyklinio ugdymo klasių steigimo“. 

Meras                                                        

  Juozas Bertašius

